Document ID: /roh_data/filtered/fineweb-2-filterrobots_roh.jsonl.gz/20629

Marco Giger vul restar a chasa e giudair tut persul l’emprima episoda da l’ultima stafla. Ma propi persul n’è el betg: En ils chats ed en las foras marschan chaudas discussiuns e speculaziuns. Suenter l’emprima episoda vegn Marco Giger a discutar cun ils auters fans mintga detagl – fin las sis a bun’ura. Lura sto el ir a lavurar.
Per Game of Thrones vali la paina da star nanavant.
Per Marco Giger cuntegn la saga tut quai ch'i dovria – amur, sgarschur e snavur. La seria sa basa sin ils cudeschs da George R.R. Martin. L’autur american n’ha anc betg terminà l’ultim tom da sia saga da fantasy. La settavla stafla ch’era cumparida il 2017 ha gia filà vinavant il raquint. Ils amaturs da la seria intervegnan ils 19 da matg cun l’ultima episoda.
RR actualitad 08:00